KK og Gaukur hafa verið á ferð um landið í haust . Íslendingar hafa tekið þeim fagnandi og vegna fjölda áskorana hafa þeir bætt við þrennum tónleikum . Þeir munu spila úrval af lögum KK og slatta af bluegrass lögum sem þeir félagar hafa verið að æfa upp á síðkastið , landsmönnum til mikillar gleði . KK er landsmönnum kunnur en Gaukur er að hasla sér völl . Hann hefur m.a. verið að spila á munnhörpu og slidegítar með Kaleo undanfarið . Með KK verður hann töluvert að spila slide gítar eða Hawaii gítar eins og það er líka kallað og raddar í bluegrass stíl og munnhörpurnar verða ekki langt undan hjá þeim báðum . Og allt verður þetta flutt gegnum 1 hljóðnema . Það verða ekki fleiri tónleikar á þessu ári .